pythainlp/thai-financial-dataset huggingface dataset:
7.  ข้อพิพาททางกฎหมาย

  บริษัทฯ และบริษัทย่อยไม่มีคดีหรือข้อพิพาททางกฎหมาย ดังต่อไปนี้

(1) คดีที่อาจมีผลกระทบด้านลบต่อสินทรัพย์ของบริษัทฯหรือบริษัทย่อยที่มีจำนวนสูงกว่าร้อยละ 5
    ของส่วนของผู้ถือหุ้น

(2) คดีที่กระทบต่อการดำเนินธุรกิจของบริษัทฯอย่างมีนัยสำคัญแต่ไม่สามารถประเมินผลกระทบเป็นตัวเลขได้

(3) คดีที่มิได้เกิดจากการประกอบธุรกิจโดยปกติของบริษัทฯ
แนบ 3

รายละเอียดอื่นๆ

“ไม่มี”
-4-

ส่วนที่ 2

บริษัทที่ออกหลักทรัพย์

บริษัท ศรีไทยซุปเปอร์แวร์ จำกัด (มหาชน)
ประกอบธุรกิจผลิตและจำหน่ายสินค้าพลาสติกและเมลามีน โดยมีที่ตั้งสำนักงานใหญ่ที่ 355 ซอย 36
ถนนสุขสวัสดิ์ แขวงบางปะกอก เขตราษฎร์บูรณะ กรุงเทพฯ 10140

เลขทะเบียนบริษัทฯ บมจ.225 Home Page : www.srithaisuperware.com

โทรศัพท์ (662) 427-0088 โทรสาร (662) 428-4418
6.  โครงการในอนาคต

บริษัทฯได้ติดตั้งระบบข้อมูลสารสนเทศเพื่อการบริหาร
เพื่อทำให้ผู้บริหารสามารถเข้าถึงแหล่งข้อมูลที่ต้องการได้อย่างรวดเร็ว โดยแบ่งงานติดตั้งโปรแกรม
ORACLE ออกเป็น 2 ระยะ และมีสถานะของโครงการดังนี้

ระยะแรก โปรแกรมเกี่ยวกับการบัญชีและการเงินทั้งหมด ติดตั้งเสร็จเรียบร้อยแล้ว

ระยะที่สอง โปรแกรมเกี่ยวกับงานผลิต บริษัทฯทยอยติดตั้งตามโรงงานต่างๆ ดังนี้.-

  * โรงงานสุขสวัสดิ์ ติดตั้งเรียบร้อย นำระบบงาน ORACLE มาใช้เมื่อวันที่ 1 ธันวาคม 2544

  * โรงงานบางปูและบางปะกง ติดตั้งเรียบร้อย นำระบบงาน ORACLE มาใช้เมื่อวันที่ 3
  มกราคม 2545

  * โรงงานโคราช ติดตั้งเรียบร้อย นำระบบงาน ORACLE มาใช้เมื่อวันที่ 4 กุมภาพันธ์ 2545
10. การควบคุมภายใน

    1.  ความเห็นของคณะกรรมการบริษัท

ในที่ประชุมคณะกรรมการบริษัท ครั้งที่ 1/2545 เมื่อวันที่ 20 มีนาคม 2545 เรื่อง
“พิจารณาความเพียงพอของระบบควบคุมภายใน” คณะกรรมการบริษัทมีความเห็นดังนี้.-

จากการประเมินความเพียงพอของระบบการควบคุมภายในโดยใช้แบบประเมินของสำนักงานคณะกรรมการกำกับหลักทรัพย์และตลาดหลักทรัพย์
บริษัทฯมีการจัดโครงสร้างองค์กรที่ดำเนินงานคล่องตัว
โดยมีการกำหนดเป้าหมายที่ชัดเจนและวัดผลได้
ฝ่ายบริหารได้มีการเปรียบเทียบผลการดำเนินงานกับเป้าหมายที่กำหนดเพื่อดำเนินการแก้ไข
รวมทั้งมีข้อกำหนดที่ห้ามมิให้ฝ่ายบริหารหรือพนักงานปฏิบัติงานในลักษณะที่ก่อให้เกิดความขัดแย้งทางผลประโยชน์กับบริษัทฯ
และมีนโยบายและระเบียบวิธีการปฏิบัติงานด้านการเงินและการบริหารทั่วไปที่รัดกุมและสามารถป้องกันการทุจริตได้

การปฏิบัติงานของฝ่ายบริหาร มีการกำหนดขอบเขต อำนาจหน้าที่ และวงเงินอนุมัติแต่ละระดับ
และอยู่ระหว่างการทบทวนเพื่อให้สอดคล้องกับการปรับปรุงระบบข้อมูลสารสนเทศใหม่
ซึ่งจะติดตั้งแล้วเสร็จในปี 2545 บริษัทฯได้แบ่งแยกหน้าที่ความรับผิดชอบในด้านอนุมัติ
บันทึกรายการบัญชีและข้อมูล สารสนเทศ และการดูแลรักษาทรัพย์สินออกจากกัน

ด้านการทำธุรกรรม บริษัทฯไม่มีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว แต่เพื่อรองรับเหตุการณ์ในอนาคตที่อาจจะเกิดขึ้น
บริษัทฯได้เตรียมมาตรการควบคุมการทำ ธุรกรรมกับบุคคลดังกล่าว
โดยต้องผ่านขั้นตอนการอนุมัติจากผู้ไม่มีส่วนได้เสียกับธุรกรรมนั้น
สำหรับธุรกรรมที่มีผลผูกพันระยะยาว บริษัทฯจัดให้ปฏิบัติตามเงื่อนไข
ส่วนการลงทุนในบริษัทย่อยหรือบริษัทร่วม
บริษัทฯมีการติดตามดูแลการทำงานของบริษัทย่อยหรือบริษัทร่วมอย่างสม่ำเสมอ

บริษัทฯมีข้อมูลที่มีคุณภาพและเพียงพอต่อการตัดสินใจ บริษัทฯจัดให้มีการเสนอเรื่องต่างๆ
ให้คณะกรรมการพิจารณาตัดสินใจโดยมีข้อมูลที่สำคัญประกอบการพิจารณา
และได้มีการจัดส่งหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอก่อนการประชุม
และเมื่อเสร็จสิ้นการประชุมได้จัดทำรายงานการประชุมคณะกรรมการ
สำหรับเอกสารประกอบการบันทึกบัญชีและบัญชีต่างๆ
บริษัทฯจัดทำตามนโยบายการบัญชีตามหลักการบัญชีที่รับรองทั่วไป
และได้จัดเก็บไว้อย่างครบถ้วนเป็นหมวดหมู่

เนื่องจากบริษัทฯยังอยู่ภายใต้แผนฟื้นฟูกิจการตามคำสั่งศาล เมื่อวันที่ 30 ธันวาคม 2542
ซึ่งได้แต่งตั้งให้บริษัทสำนักงาน เอสจีวี – ณ ถลาง จำกัด เป็นผู้บริหารแผน
บริษัทฯจึงยังไม่ได้แต่งตั้งคณะกรรมการตรวจสอบและได้รายงานขออนุมัติผ่อนผันต่อตลาดหลักทรัพย์แห่งประเทศไทยแล้ว

อย่างไรก็ตาม เพื่อเป็นการเพิ่มคุณภาพของระบบการควบคุมภายในให้ดีขึ้น
บริษัทฯได้ว่าจ้างบริษัทที่ปรึกษาธุรกิจ อาร์เธอร์ แอนเดอร์เซ่น จำกัด
ประเมินความเสี่ยงและสาเหตุของความเสี่ยงเหล่านั้นที่อาจมีผลกระทบต่อการดำเนินธุรกิจของบริษัทฯ
เพื่อวางมาตรการป้องกันผลกระทบจากความเสี่ยง ตลอดจนวางแผนการตรวจสอบด้วย
ซึ่งแผนงานดังกล่าวเริ่มดำเนินการในปี 2545
โดยกำหนดให้ผู้ตรวจสอบภายในรายงานผลการตรวจสอบต่อกรรมการผู้จัดการและกรรมการอิสระโดยตรง
นอกจากนั้นบริษัทฯมีที่ปรึกษาทางกฎหมายเพื่อให้การดำเนินงานเป็นไปตามกฎหมายที่เกี่ยวข้อง
-3-

ส่วนที่ 1

ข้อมูลสรุป (EXECUTIVE SUMMARY)

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)

บริษัท ศรีไทยซุปเปอร์แวร์ จำกัด (มหาชน) “บริษัทฯ”
ประกอบธุรกิจหลักในการผลิตและจำหน่ายสินค้าพลาสติกที่ใช้ในครัวเรือน ชิ้นส่วนเครื่องใช้ไฟฟ้า
ชิ้นส่วนรถยนต์และรถจักรยานยนต์ เปลือกหม้อแบตเตอรี่รถยนต์และรถจักรยานยนต์ ถังบรรจุสี
ลังบรรจุขวดเครื่องดื่ม พาเลท ถังขยะ โต๊ะ เก้าอี้พลาสติก ฯลฯ โดยมีโรงงาน 3 โรง
ที่ผลิตสินค้าเหล่านี้ ตั้งอยู่ที่นิคมอุตสาหกรรมบางปู นิคมอุตสาหกรรมบางปะกง และที่ถนนสุขสวัสดิ์
กรุงเทพฯ
นอกจากนั้นบริษัทฯยังมีธุรกิจหลักอีกประเภทหนึ่งคือผลิตและจำหน่ายเครื่องใช้บนโต๊ะอาหารและในครัวซึ่งทำจากเมลามีน
โรงงานตั้งอยู่ที่เขตอุตสาหกรรมสุรนารี (นครราชสีมา)

กลุ่มบริษัทฯวางกลยุทธ์ให้การทำธุรกิจมีลักษณะครบวงจร ลดการพึ่งพาธุรกิจนอกกลุ่ม
ดังนั้นการลงทุนในบริษัทร่วมและบริษัทย่อยจึงมักเป็นการลงทุนในธุรกิจประเภทเดียวกันหรือการขยายตัวในแนวตั้ง
(VERTICAL INTEGRATION) สำหรับการขยายตัวในแนวนอน (HORIZONTAL INTEGRATION)
มีเพียงไม่กี่บริษัท ภาพรวมของกลุ่มบริษัทฯ จึงสามารถแยกธุรกิจหลักออกเป็น 3 สาย คือ
สายธุรกิจเมลามีน สายธุรกิจพลาสติก และสายสนับสนุน คือ
สายธุรกิจแม่พิมพ์ซึ่งถือเป็นหัวใจในการทำธุรกิจนี้
สำหรับบริษัทที่ไม่อยู่ในสายธุรกิจหลักของกลุ่มบริษัทฯ จะถูกจัดอยู่ในสายธุรกิจอื่น

บริษัทฯ ก่อตั้งมาแล้ว 39 ปี ในปี 2540
วิกฤติการณ์ทางเศรษฐกิจและการขาดสภาพคล่องในประเทศไทยและประเทศอื่นที่อยู่ในภาคพื้นเอเชียแปซิฟิค
ได้ส่งผลกระทบที่สำคัญในเรื่องการลดค่าเงินบาท สถาบันการเงินหยุดปล่อยสินเชื่อทั้งระบบ
และอัตราดอกเบี้ยเงินบาทพุ่งสูงขึ้น ตลอดจนการลดลงของการใช้จ่ายในภูมิภาคนี้
วิกฤติการณ์ทางเศรษฐกิจ ดังกล่าวได้ส่งผลกระทบอย่างมากต่อกิจการของบริษัทฯ
เพราะหนี้สินส่วนใหญ่ของบริษัทฯอยู่ในสกุลเงินเหรียญดอลล่าร์สหรัฐอเมริกา
เมื่อเงินบาทลดค่าลงทำให้ภาระหนี้สินของบริษัทฯเพิ่มสูงขึ้นอย่างมาก
เป็นสาเหตุให้บริษัทฯผิดเงื่อนไขอัตราส่วนทางการเงินที่กำหนดไว้ในสัญญากู้ยืมเงิน
ทำให้หนี้เงินกู้สกุลดอลล่าร์สหรัฐอเมริกาถึงกำหนดชำระทันทีพร้อมๆ กันหลายสัญญา
บริษัทฯจึงประกาศปรับโครงสร้างหนี้ในเดือนกันยายน ปี 2540 และได้รับอนุมัติจากศาลให้บริษัทฯ
ฟื้นฟูกิจการได้เมื่อวันที่ 28 พฤษภาคม 2542 ต่อมาศาลได้อนุมัติแผนฟื้นฟูกิจการเมื่อวันที่ 30
ธันวาคม 2542 โดยแต่งตั้งบริษัท สำนักงาน เอสจีวี ณ-ถลาง จำกัด เป็นผู้บริหารแผน
ซึ่งภายใต้แผนฟื้นฟูกิจการดังกล่าว บริษัทฯได้แปลงหนี้ส่วนหนึ่งเป็นทุน
และแปลงหนี้ส่วนที่เหลือเป็นหุ้นกู้อัตราดอกเบี้ยลอยตัว (FRN) อายุ 5 ปี เมื่อวันที่ 28 เมษายน
2543 ผลการแปลงหนี้ทำให้จำนวนทุนที่เรียกชำระแล้วของบริษัทฯ เพิ่มขึ้นจาก 400 ล้านบาท เป็น
2,857 ล้านบาท และมีหนี้หุ้นกู้อัตราดอกเบี้ยลอยตัว (FRN) จำนวน 84.2
ล้านเหรียญดอลล่าร์สหรัฐอเมริกาในวันแปลงสภาพหนี้ หลังการแปลงหนี้เป็นทุน บริษัทฯ
มีฐานะการเงินที่แข็งแกร่ง และยังคงเป็นผู้นำในธุรกิจพลาสติกและธุรกิจเมลามีน
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2544

บริษัท ศรีไทยซุปเปอร์แวร์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 3

ส่วนที่ 2 บริษัทที่ออกหลักทรัพย์

1.  ปัจจัยความเสี่ยง 5

2.  ลักษณะการประกอบธุรกิจ 8

3.  การประกอบธุรกิจของแต่ละสายผลิตภัณฑ์ 24

4.  การวิจัยและพัฒนา 36

5.  ทรัพย์สินที่ใช้ในการประกอบธุรกิจ 37

6.  โครงการในอนาคต 43

7.  ข้อพิพาททางกฎหมาย 44

8.  โครงสร้างเงินทุน 45

9.  การจัดการ 47

10. การควบคุมภายใน 57

11. รายการระหว่างกัน 58

12. ฐานะการเงินและผลการดำเนินงาน 61

13. ข้อมูลอื่นที่เกี่ยวข้อง 75

ส่วนที่ 3 การรับรองความถูกต้องของข้อมูล 76

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 77

เอกสารแนบ 2 รายละเอียดเกี่ยวกับกรรมการของบริษัทย่อย 78
13. ข้อมูลอื่นที่เกี่ยวข้อง

  ความคืบหน้าของการดำเนินงานตามแผนฟื้นฟูกิจการ

  ตามที่ประชุมเจ้าหนี้มีมติเห็นชอบแผนฟื้นฟูกิจการเมื่อวันที่ 20 ธันวาคม พ.ศ. 2542
  และศาลแพ่งกรุงเทพใต้มีคำสั่งเห็นชอบแผนฟื้นฟูกิจการเมื่อวันที่ 30 ธันวาคม พ.ศ. 2542
  และแต่งตั้งบริษัท สำนักงานเอสจีวี – ณ ถลาง จำกัด เป็นผู้บริหารแผน

ในระหว่างปี 2543 บริษัทฯและผู้บริหารแผนได้ดำเนินการตามขั้นตอนที่กำหนดในสาระสำคัญของแผน
ฟื้นฟูกิจการที่ได้รับความเห็นชอบแล้ว โดยมีความก้าวหน้าดังต่อไปนี้

1.  การปรับโครงสร้างหุ้นทุน

เมื่อวันที่ 29 มีนาคม 2543 ศาลแพ่งมีคำสั่งเห็นชอบกับการเพิ่มทุนตามแผนฟื้นฟูกิจการของบริษัทฯ
เนื่องจากสาระสำคัญส่วนหนึ่งของแผนฟื้นฟูกิจการคือ การแปลงหนี้ที่ได้รับผลกระทบส่วนหนึ่งเป็นทุน
เพื่อดำเนินการแปลงหนี้เป็นทุน บริษัทฯ จึงลดทุนจดทะเบียนในส่วนที่ยังไม่ได้เรียกชำระจำนวน 10
ล้านหุ้น ณ ราคาตามมูลค่าที่ตราไว้ 10 บาท และดำเนินการเพิ่มทุนจดทะเบียน
และเรียกชำระเพื่อหักกลบลบหนี้ที่ได้รับผลกระทบตามแผนฟื้นฟูกิจการจำนวน 245,714,286 หุ้น ณ
ราคาตามมูลค่าที่ตราไว้ 10 บาท จำนวนเงินรวม 2,457 ล้านบาท

  เมื่อวันที่ 30 มีนาคม 2543 บริษัทฯ ได้จดทะเบียนเพิ่มทุนดังกล่าวกับกระทรวงพาณิชย์
  ทุนจดทะเบียนมีจำนวนทั้งสิ้น 285,714,286 หุ้น มูลค่าที่ตราไว้ 10 บาท จำนวนรวมทั้งสิ้น
  2,857 ล้านบาท เพื่อรองรับการแปลงหนี้เป็นทุน

  เมื่อวันที่ 28 เมษายน 2543 บริษัทฯ ได้แปลงหนี้เป็นทุน โดยจำนวนหนี้ที่ได้รับผลกระทบประมาณ
  89 ล้านเหรียญดอลล่าร์สหรัฐอเมริกา ได้ถูกหักกลบลบหนี้กับการออกหุ้นดังกล่าว
  โดยบริษัทฯได้แต่งตั้งธนาคารซิตี้แบงค์ เอ็น เอ สาขาลอนดอน
  เป็นผู้รับฝากเพื่อถือหุ้นในนามของเจ้าหนี้ที่ได้รับผลกระทบตามที่ระบุไว้ในแผนฟื้นฟูกิจการที่ได้รับความเห็นชอบ
  และบริษัทฯ ได้ออกหุ้นสามัญที่เรียกชำระเต็มมูลค่าจำนวน 245,714,286 หุ้น ณ
  ราคาตามมูลค่าที่ตราไว้ 10 บาทต่อหุ้น ให้แก่ผู้รับฝากเพื่อถือในนามของเจ้าหนี้ที่ได้รับผลกระทบ
  บริษัทฯใช้ราคาปิด ณ วันแปลงสภาพหนี้ (วันที่ 28 เมษายน 2543) คือ 13.75 บาทต่อหุ้น
  เป็นราคาแปลงหนี้เป็นทุน

2.  การปรับโครงสร้างหนี้

  เมื่อวันที่ 28 เมษายน 2543 บริษัทฯ ได้ออกหุ้นกู้มีประกันอัตราดอกเบี้ยลอยตัวจำนวน 84.2
  ล้านเหรียญดอลล่าร์สหรัฐอเมริกา
  เป็นส่วนหนึ่งของการแปลงสภาพหนี้ที่ได้รับผลกระทบทั้งหมดตามที่ได้ระบุไว้ในแผนที่ได้รับความเห็นชอบแล้ว
  หุ้นกู้ดังกล่าวครบกำหนดไถ่ถอนปี 2548 และสามารถขยายเวลาออกไปอีก 1 ปี
  มูลค่าที่ตราไว้ของหุ้นคือ 1,000 เหรียญดอลล่าร์สหรัฐอเมริกา
  จดทะเบียนภายใต้ตลาดหลักทรัพย์แห่งลักเซมเบิร์ก และแสดงในรูปแบบของเอกสารสิทธิ์โกลบอล
  (GLOBAL CERTIFICATE)

  ในระหว่างปี 2544 บริษัทฯ ได้ชำระดอกเบี้ยและเงินต้นตามกำหนด ณ วันที่ 30 มกราคม 2545
  ยอดเงินต้นเหลืออยู่จำนวน 66.832 ล้านเหรียญดอลล่าร์สหรัฐอเมริกา

3.  การปรับโครงสร้างของทรัพย์สิน

ในไตรมาสแรกของปี 2543 บริษัท ศรีไทยรุ่งเรืองทรัพย์ (1999) จำกัด
ซึ่งเป็นบริษัทย่อยได้จัดตั้งขึ้นเพื่อถือครองทรัพย์สินส่วนหนึ่งของบริษัทฯ
ตามโครงสร้างที่ระบุไว้ในแผนที่ได้รับความเห็นชอบ
ซึ่งบริษัทฯได้โอนขายที่ดินและหุ้นในบริษัทที่เกี่ยวข้องออกไปให้แก่บริษัทย่อยแห่งนี้แล้ว
โดยทรัพย์สินที่เกินความจำเป็นในการดำเนินธุรกิจของบริษัทฯ (“ทรัพย์สินรอง”)
จะถูกขายออกไปในที่สุด ณ วันที่ 31 ธันวาคม 2544 ที่ดินและอาคารรอการจำหน่ายมีมูลค่า 867.5
ล้านบาท บริษัทฯพยายามจำหน่ายทรัพย์สินรองเหล่านี้ คาดว่าต้องใช้เวลามากพอ
สมควรเพราะภาวะเศรษฐกิจฟื้นตัวช้า

4.  อื่นๆ

  บริษัทฯอยู่ระหว่างการพัฒนาระบบสารสนเทศใหม่
  ซึ่งเป็นไปตามแผนฟื้นฟูกิจการที่ได้รับความเห็นชอบ จะแล้วเสร็จสมบูรณ์ในปี 2545 นี้
4.  การวิจัยและพัฒนา

บริษัทฯ มีนโยบายการพัฒนาผลิตภัณฑ์ใหม่ ทั้งสินค้าเมลามีนและสินค้าพลาสติกตลอดเวลา
โดยฝ่ายวิจัยและพัฒนาผลิตภัณฑ์ของบริษัทฯทำหน้าที่วิเคราะห์และปรับปรุงผลิตภัณฑ์ที่มีอยู่แล้วของบริษัทฯให้เป็นสินค้าแนวใหม่
เพื่อตอบสนองความต้องการของลูกค้าและขยายตลาด

  รายจ่ายในระยะ 3 ปีที่ผ่านมา สำหรับการทำวิจัยและพัฒนา

+----+------------------------------+----------+----------+----------+
| ร  |                              | ปี        |          |          |
| าย |                              | (พันบาท)  |          |          |
| ละ |                              |          |          |          |
| เอ |                              |          |          |          |
| ียด |                              |          |          |          |
+----+------------------------------+----------+----------+----------+
|    |                              | 2542     | 2543     | 2544     |
+----+------------------------------+----------+----------+----------+
| 1  | ค่าใช้จ่ายด้านบุคลากร             | 2,300    | 2,600    | 2,045    |
+----+------------------------------+----------+----------+----------+
| 2  | ค่าใช้จ่ายอื่นๆ รวมค่าฝึกอบรม       | 242      | 280      | 1,249    |
+----+------------------------------+----------+----------+----------+
| 3  | ค่าใช้จ่ายด้านทรัพย์สินทางปัญญา      | 50       | 75       | 156      |
+----+------------------------------+----------+----------+----------+
| 4  | รายจ่ายลงทุนทรัพย์สิน             | 80       | 200      | 58       |
+----+------------------------------+----------+----------+----------+
|    | รวมค่าใช้จ่าย                   | 2,672    | 3,155    | 3,508    |
+----+------------------------------+----------+----------+----------+
6. โครงการในอนาคต

ด้านการลงทุน

  เมื่อวันที่ 6 มกราคม 2546 คณะกรรมการบริษัทได้มีมติอนุมัติให้บริษัทเข้าซื้อหุ้นของ Vietthai
  Industrial Plastic Co., Ltd. “Vietthai”
  ซึ่งเป็นบริษัทร่วมที่จดทะเบียนและประกอบกิจการในประเทศสาธารณรัฐสังคมนิยมเวียดนามจากผู้ถือหุ้นต่างชาติ
  และอนุมัติให้บริษัทลงทุนในหุ้นเพิ่มทุนของ Vietthai อีกเป็นจำนวนเงินเทียบเท่า 500,000
  เหรียญดอลล่าร์สหรัฐอเมริกา หลังการเข้าซื้อหุ้นและการเพิ่มทุนดังกล่าว
  จะทำให้บริษัทเพิ่มสัดส่วนการถือหุ้นใน Vietthai จากปัจจุบันร้อยละ 40.0 เป็นร้อยละ 90.6
  เพื่อการมีอำนาจเด็ดขาดในการบริหารงาน Vietthai และเพื่อใช้ Vietthai
  เป็นฐานการผลิตสินค้าพลาสติกในประเทศสาธารณรัฐสังคมนิยมเวียดนาม
10. การควบคุมภายใน

ความเห็นของคณะกรรมการ

  ในที่ประชุมคณะกรรมการบริษัท ครั้งที่ 2/2546 เมื่อวันที่ 26 กุมภาพันธ์ 2546
  ซึ่งกรรมการอิสระเข้าประชุมครบถ้วนนั้น
  คณะกรรมการได้ตรวจสอบแบบการประเมินการควบคุมภายในได้ ชัดเจนและครบถ้วนแล้ว
  มีความเห็นดังนี้

บริษัทฯจัดโครงสร้างองค์กรที่สอดคล้องต่อการดำเนินงานและมีการกำหนดเป้าหมายที่
ชัดเจนและวัดผลได้ โดยฝ่ายบริหารมีการเปรียบเทียบผลการดำเนินงานกับเป้าหมายเพื่อดำเนินการ
แก้ไขกรณีที่มีผลแตกต่าง
มีนโยบายและระเบียบวิธีการปฏิบัติงานด้านการเงินและการบริหารทั่วไปที่รัดกุมและสามารถป้องกันการทุจริต

  บริษัทฯกำหนดขอบเขต อำนาจหน้าที่ วงเงินอนุมัติของผู้บริหารแต่ละระดับอย่างชัดเจน
  ได้ปรับปรุงระบบข้อมูลสารสนเทศใหม่ และแบ่งแยกหน้าที่ความรับผิดชอบในด้านอนุมัติ การบันทึก
  รายการบัญชี
  ข้อมูลสารสนเทศและการดูแลรักษาทรัพย์สินออกจากกันตามระบบการควบคุมภายในที่ดี
  พร้อมทั้งการจัดทำบัญชีที่สอดคล้องกับหลักการบัญชีที่รับรองทั่วไป
  รวมถึงการจัดเก็บเอกสารประกอบอย่างครบถ้วนเป็นหมวดหมู่

  ด้านการทำธุรกรรม บริษัทฯไม่มีการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าว ในลักษณะของการทับซ้อนของผลประโยชน์ (Conflict of
  Interest) แต่เพื่อรองรับเหตุการณ์ในอนาคตที่อาจจะเกิดขึ้น
  บริษัทฯอยู่ระหว่างการเตรียมมาตรการควบคุมการทำธุรกรรมกับบุคคลดังกล่าว
  ให้ผ่านการอนุมัติจากกรรมการอิสระ นอกจากนี้บริษัทฯได้ปฏิบัติตาม
  เงื่อนไขที่เกี่ยวข้องสำหรับธุรกรรมที่มีผลผูกพันระยะยาว
  ตลอดจนมีหน่วยงานที่ทำหน้าที่ติดตามดูแลการทำงานผลการดำเนินงานของการลงทุนในบริษัทย่อยหรือบริษัทร่วมทุนอย่างสม่ำเสมอ

  ด้านการพิจารณาตัดสินใจของคณะกรรมการ
  บริษัทฯได้จัดส่งหนังสือนัดประชุมล่วงหน้าพร้อมทั้งเอกสารประกอบต่างๆ
  ที่มีข้อมูลสำคัญและเพียงพอต่อการพิจารณา และจัดทำรายงานการประชุมที่มีรายละเอียดเพียงพอ
  เมื่อการประชุมเสร็จสิ้น

ในปี 2545 เมื่อบริษัทฯได้ปฏิบัติตามแผนฟื้นฟูเป็นผลสำเร็จ
และศาลมีคำสั่งให้บริษัทฯออกจากแผนฟื้นฟูเมื่อวันที่ 15 กรกฎาคม 2545 แล้วนั้น
ได้มีการแต่งตั้งคณะกรรมการตรวจสอบ เมื่อวันที่ 17 กรกฎาคม 2545
เพื่อทำหน้าที่เป็นอนุกรรมการของคณะกรรมการ
ตามที่ตลาดหลักทรัพย์แห่งประเทศไทยกำหนดเป็นที่เรียบร้อย ทั้งนี้บริษัทฯมีฝ่ายตรวจสอบภายใน
ซึ่งปฏิบัติงานตามแนวทางที่คณะกรรมการตรวจสอบกำหนด
เพื่อลดผลกระทบจากความเสี่ยงพร้อมเสริมสร้างระบบการควบคุมภายในที่ดี
และเพื่อความเป็นอิสระในการปฏิบัติงาน
โดยกำหนดให้ฝ่ายตรวจสอบภายในรายงานผลการตรวจสอบและความคืบหน้าของการปรับปรุงระบบงานต่อคณะกรรมการตรวจสอบและ
กรรมการผู้จัดการ
แบบ 56-1

[]

แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท ศรีไทยซุปเปอร์แวร์ จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1.  ปัจจัยความเสี่ยง 4

2.  ลักษณะการประกอบธุรกิจ 7

3.  การประกอบธุรกิจของแต่ละสายผลิตภัณฑ์ 24

4.  การวิจัยและพัฒนา 37

5.  ทรัพย์สินที่ใช้ในการประกอบธุรกิจ 38

6.  โครงการในอนาคต 45

7.  ข้อพิพาททางกฎหมาย 46

8.  โครงสร้างเงินทุน 47

9.  การจัดการ 49

10. การควบคุมภายใน 63

11. รายการระหว่างกัน 64

12. ฐานะการเงินและผลการดำเนินงาน 67

13. ข้อมูลอื่นที่เกี่ยวข้อง 84

ส่วนที่ 3 การรับรองความถูกต้องของข้อมูล 85

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 86

เอกสารแนบ 2 รายละเอียดเกี่ยวกับกรรมการของบริษัทย่อย 87

เอกสารแนบ 3 รายงานคณะกรรมการตรวจสอบ 88
13. ข้อมูลอื่นที่เกี่ยวข้อง

ด้านระบบข้อมูลสารสนเทศ

  บริษัทฯได้ติดตั้งระบบข้อมูลสารสนเทศเพื่อการบริหาร โดยได้นำระบบ Oracle Application
  มาใช้งาน โดยเริ่มดำเนินการตั้งแต่เดือนมีนาคม 2543
  จนกระทั่งเสร็จสิ้นเริ่มใช้เต็มรูปแบบในเดือนกุมภาพันธ์ 2545 เป็นต้นมา โดยในส่วนของระบบ
  Oracle Financial Distribution เริ่มใช้งานตั้งแต่เดือนมกราคม 2544 และ Oracle
  Manufacturing เริ่มใช้งานตั้งแต่เดือนกุมภาพันธ์ 2545
  อีกทั้งจะมีการนำระบบคอมพิวเตอร์มาใช้ในการขายมหกรรม โดยจะเริ่มใช้ในกลางปี 2546
  นำระบบการจ่ายเงินเดือนด้วย Program Application
  รวมถึงจะมีการพัฒนาระบบการขายตรงที่มีระบบการปฏิบัติการอยู่บนฐานระบบข้อมูลเดียวกับ
  Oracle

ด้านการชำระเงิน

  ในปี 2545 ได้มีการพัฒนาระบบงานเพิ่มขึ้นเพื่อเพิ่มประสิทธิภาพในการทำงาน โดยนำระบบ
  Direct Credit มาใช้ในเดือนพฤศจิกายน 2545 ที่ผ่านมา และในปี 2546 จะมีการนำระบบ
  Media Clearing เพื่อเพิ่มช่องทางในการจ่ายชำระค่าสินค้าให้กับผู้จัดจำหน่ายสินค้าและบริการ
  โดยเริ่มใช้ในเดือนมีนาคม 2546
4. การวิจัยและพัฒนา

บริษัทฯ มีนโยบายการพัฒนาผลิตภัณฑ์ใหม่ ทั้งสินค้าเมลามีนและสินค้าพลาสติกตลอดเวลา
โดยฝ่ายวิจัยและพัฒนาผลิตภัณฑ์ของบริษัทฯทำหน้าที่วิเคราะห์และปรับปรุงผลิตภัณฑ์ที่มีอยู่แล้วของบริษัทฯให้เป็นสินค้าแนวใหม่
เพื่อตอบสนองความต้องการของลูกค้าและขยายตลาด

รายจ่ายในระยะ 3 ปีที่ผ่านมา สำหรับการทำวิจัยและพัฒนา

+----+------------------------------+----------+----------+----------+
| ร  |                              | ปี        |          |          |
| าย |                              | (พันบาท)  |          |          |
| ละ |                              |          |          |          |
| เอ |                              |          |          |          |
| ียด |                              |          |          |          |
+----+------------------------------+----------+----------+----------+
|    |                              | 2543     | 2544     | 2545     |
+----+------------------------------+----------+----------+----------+
| 1  | ค่าใช้จ่ายด้านบุคลากร             | 2,600    | 2,045    | 2,544    |
+----+------------------------------+----------+----------+----------+
| 2  | ค่าใช้จ่ายอื่นๆ รวมค่าฝึกอบรม       | 280      | 1,249    | 1,355    |
+----+------------------------------+----------+----------+----------+
| 3  | ค่าใช้จ่ายด้านทรัพย์สินทางปัญญา      | 75       | 156      | 32       |
+----+------------------------------+----------+----------+----------+
| 4  | รายจ่ายลงทุนทรัพย์สิน             | 200      | 58       | 97       |
+----+------------------------------+----------+----------+----------+
|    | รวมค่าใช้จ่าย                   | 3,155    | 3,508    | 4,028    |
+----+------------------------------+----------+----------+----------+
ส่วนที่ 3

การรับรองความถูกต้องของข้อมูล

บริษัท ศรีไทยซุปเปอร์แวร์ จำกัด (มหาชน)

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องเป็นชุดเดียวกัน
ข้าพเจ้าได้มอบหมายให้ นายปริญช์ ผลนิวาศ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายปริญช์ ผลนิวาศ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ – นามสกุล ตำแหน่ง ลายมือชื่อ

1. นายสุมิตร เลิศสุมิตรกุล ประธานกรรมการ …………………………

2. นายสนั่น อังอุบลกุล กรรมการผู้จัดการ …………………………

3. ศาสตราจารย์วิโรจน์ เลาหะพันธุ์ กรรมการอิสระ …………………………

4. นายเอ้งฮัก นนทิการ กรรมการอิสระ …………………………

5. นายสุชาติ บุญบรรเจิดศรี กรรมการอิสระ …………………………

6. นางศรีสุดา เลิศสุมิตรกุล กรรมการ …………………………

7. นายมานิต อติวานิชยพงศ์ กรรมการ …………………………

8. นายทวี คงยั่งยืน กรรมการ …………………………

9. นายณพล เลิศสุมิตรกุล กรรมการ …………………………

10. นายปริญช์ ผลนิวาศ กรรมการ …………………………

ผู้รับมอบอำนาจ นายปริญช์ ผลนิวาศ กรรมการ …………………………
เอกสารแนบ 3

รายงานคณะกรรมการตรวจสอบ

เรียน ผู้ถือหุ้นบริษัท ศรีไทยซุปเปอร์แวร์ จำกัด (มหาชน)

หลังจากบริษัทฯได้ปฏิบัติตามแผนฟื้นฟูเป็นผลสำเร็จ
และศาลได้มีคำสั่งให้บริษัทฯออกจากแผนฟื้นฟูเมื่อวันที่ 15 กรกฎาคม 2545
คณะกรรมการบริษัทฯได้มีมติแต่งตั้งคณะกรรมการตรวจสอบ ซึ่งประกอบด้วย นายวิโรจน์ เลาหะพันธุ์
เป็นประธานคณะกรรมการตรวจสอบ และนายเอ้งฮัก นนทิการ กับนายสุชาติ บุญบรรเจิดศรี
ร่วมเป็นกรรมการ ในการประชุมคณะกรรมการบริษัทครั้งที่ 4/2545 เมื่อวันที่ 17 กรกฎาคม 2545

ในการสอบทานงบการเงินของบริษัทฯ คณะกรรมการตรวจสอบได้เชิญผู้สอบบัญชีรับอนุญาตและ
ผู้บริหารที่รับผิดชอบทำรายงานทางการเงิน
มาร่วมประชุมชี้แจงเกี่ยวกับผลการตรวจสอบด้วยทุกคราวที่มีการประชุมคณะกรรมการตรวจสอบ
ผลการสอบทานปรากฏว่าบัญชีการเงินของบริษัทฯได้จัดทำตามพระราชบัญญัติการบัญชี พ.ศ. 2543
และมาตรฐานการบัญชีที่ทางราชการกำหนด
ทั้งการตรวจสอบของผู้สอบบัญชีก็เป็นไปตามมาตรฐานการสอบบัญชีที่รับรองทั่วไป
รายงานการเงินของบริษัทฯจึงเชื่อถือได้

สำหรับการควบคุมภายในด้านการเงิน บัญชีและทรัพย์สิน บริษัทฯได้กำหนดอำนาจหน้าที่
วงเงินอนุมัติของผู้บริหารแต่ละระดับไว้อย่างชัดเจน มีการแบ่งแยกการอนุมัติ การบันทึกบัญชี
ข้อมูลสารสนเทศ และการดูแลทรัพย์สิน ออกจากกัน ถูกต้องตามระบบการควบคุมภายในที่ดี
รวมทั้งมีการจัดเก็บเอกสารประกอบการเงินและบัญชีอย่างเรียบร้อย

บริษัทฯมีการมอบหมายให้รองกรรมการผู้จัดการด้านการเงินและบริหาร
ดูแลการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์แห่งประเทศไทย และกฎหมายที่
เกี่ยวข้องกับธุรกิจของบริษัทฯโดยเคร่งครัด

ในด้านการกำกับดูแลกิจการที่ดี บริษัทฯได้ปฏิบัติต่อผู้ถือหุ้นและผู้มีส่วนได้เสียทุกกลุ่มอย่างเที่ยงธรรม
มีความมุ่งมั่นต่อการสร้างมูลค่าแก่ธุรกิจในระยะยาว
มีการกำหนดมาตรการป้องกันความเสี่ยงที่อาจเกิดขึ้นต่อธุรกิจ
เพื่อให้เกิดประโยชน์สูงสุดแก่ผู้มีส่วนได้เสีย ไม่มีปัญหาด้านการทับซ้อนของผลประโยชน์ (Conflict
of interest)

สำหรับรอบระยะเวลาบัญชีปี 2546
คณะกรรมการตรวจสอบขอเสนอให้คณะกรรมการบริษัทฯขออนุมัติต่อที่ประชุมสามัญผู้ถือหุ้น
ให้แต่งตั้งนางอโนทัย ลีกิจวัฒนะ ผู้สอบบัญชีรับอนุญาตทะเบียนเลขที่ 3442 หรือนางณฐพร พันธุ์อุดม
ผู้สอบบัญชีรับอนุญาตทะเบียนเลขที่ 3430 หรือนางสาววิมล เจียมจิตต์ตรง
ผู้สอบบัญชีรับอนุญาตทะเบียนเลขที่ 3365 ในนามของบริษัท ไพร้ซวอเตอร์เฮาส์คูเปอร์ส เอบีเอเอส
จำกัด เป็นผู้สอบบัญชีของบริษัทฯ มีหน้าที่สอบบัญชีรวมทั้งการสอบทานงบการเงินรวม 3 ไตรมาส
และให้ความเห็นต่องบการเงินของบริษัทฯ โดยมีค่าตอบแทนรวม 2,000,000 บาท
(สองล้านบาทถ้วน)

ในนามของคณะกรรมการตรวจสอบ

(นายวิโรจน์ เลาหะพันธุ์)

ประธานคณะกรรมการตรวจสอบ

กรุงเทพมหานคร

27 กุมภาพันธ์ 2546
เอกสารแนบ 1

รายละเอียดกรรมการและผู้บริหารที่มีอำนาจควบคุมในบริษัทในเครือ

หมายเหตุ : 1) ประวัติ และข้อมูลเกี่ยวกับกรรมการและผู้บริหาร (โปรดดูรายละเอียดในหัวข้อ
8.4)

2) คำย่อ : ปธ. = ประธานกรรมการ, กก. = กรรมการ, กห. = กรรมการที่เป็นผู้บริหาร

[]
เอกสารแนบ 2

รายชื่อกรรมการของบริษัทย่อย

คำย่อ ปธ. = ประธานกรรมการ กก. = กรรมการ กห. = กรรมการที่เป็นผู้บริหาร

[]

หมายเหตุ : บริษัทย่อย หมายถึง บริษัทที่บมจ. ศรีไทยซุปเปอร์แวร์
มีสิทธิออกเสียงทั้งทางตรงและทางอ้อมมากกว่ากึ่งหนึ่งของสิทธิในการออกเสียงทั้งหมด
หรือมีอำนาจในการควบคุมนโยบายการเงินและการดำเนินงานของบริษัทย่อย
งบการเงินของบริษัทย่อยจะถูกนำมารวมในการจัดทำงบการเงินรวมของบริษัทแม่
6. ข้อพิพาททางกฎหมาย

บริษัทฯและบริษัทย่อยไม่มีคดีหรือข้อพิพาททางกฎหมาย ดังต่อไปนี้

1.  คดีที่อาจมีผลกระทบด้านลบต่อสินทรัพย์ของบริษัทฯหรือบริษัทย่อยที่มีจำนวนสูงกว่าร้อยละ 5
    ของส่วนของผู้ถือหุ้น

2.  คดีที่กระทบต่อการดำเนินธุรกิจของบริษัทฯอย่างมีนัยสำคัญแต่ไม่สามารถประเมินผลกระทบเป็นตัวเลขได้

3.  คดีที่มิได้เกิดจากการประกอบธุรกิจโดยปกติของบริษัทฯ